EkBass/fiwiki-20250220-pages-articles huggingface dataset:
Knut Haugland

Knut Haugland (23. syyskuuta 1917 Oslo, Norja – 25. joulukuuta 2009 Oslo, Norja) oli norjalainen radisti, upseeri, tutkimusmatkailija ja Milorg- vastarintaliikkeen veteraani. Haugland syntyi Oslossa ja ennen toista maailmansotaa hän elätti itsensä sekalaisilla töillä. Hän oli myös radioamatööri. Harrastus vei Hauglandin mukaan natsimiehitystä vastustaneen vastarintaliikkeen toimintaan, ja hänestä tulikin Oslon alueen tärkein radisti. Gestapo ei koskaan onnistunut sieppaamaan häntä. Signaalin paikallistaminenkin onnistui tarinan mukaan vain yhden kerran. Hän pakeni Ruotsin kautta Englantiin ja sittemmin hän otti osaa muun muassa Rjukanin raskasvesisabotaasiin. Hän jäi armeijan palvelukseen sodan jälkeen ja kohosi everstiksi. Vuonna 1947 Hauglandista tuli Kon-Tiki-retkikunnan toinen radisti; hän sai virkavapaata täksi ajaksi. Haugland osoittautuikin hyväksi matkatoveriksi ja merimiehenä nopeaoppiseksi. Retken jälkeen Haugland osallistui moniin muihinkin tutkimusretkikuntiin. Armeijasta eläkkeelle jäätyään Haugland siirtyi Oslon Kon-Tiki-museon johtajaksi, jossa virassa hän toimi aina vuoteen 1990 asti. Erottuaan museonjohtajan tehtävästä Haugland vetäytyi loppuiäkseen täysin julkisuudesta. == Lähteet == * Thor Heyerdahl: Kon-Tiki – lautalla yli Tyynenmeren. Tammi, 1949. * Kari Jokinen: Sukeltajan tie. Otava, 1996. === Viitteet === Luokka:Norjalaiset tutkimusmatkailijat Luokka:Radioamatöörit Luokka:Norjan vastarintaliikkeen henkilöt Luokka:Vuonna 1917 syntyneet Luokka:Vuonna 2009 kuolleet
Otto Varhia

Otto Arvid Varhia (sukunimi aikaisemmin Suomi; 17. syyskuuta 1910 Kuorevesi – 28. marraskuuta 1956 Helsinki) oli suomalainen lehtimies, mainostoimittaja, kääntäjä, runoilija ja kirjailija. ==Elämä== Varattomissa oloissa Kuorevedellä mäkitupalaisen poikana kasvanut Varhia hankki Raoul Palmgrenin mukaan nuoruudessaan omatoimisesti itselleen käännöstyössä tarvittavan Ruotsin kielen taidon ja laajan yleissivistyksen. Varhia oli mukana vuonna 1936 perustetun kirjailijaryhmä Kiilan ydinjoukossa yhdessä Elvi Sinervon, Katri Valan, Viljo Kajavan, Arvo Turtiaisen ja Jarno Pennasen kanssa. Sota-aikana Varhia työskenteli monen muun kirjailijan tavoin puolustusvoimien tiedotusosaston propagandatehtävissä. Sodan jälkeen 1940- ja 1950- lukujen taitteessa Varhia asettui Arvi Kivimaan mukaan asumaan kansanedustaja Mikko Ampujan varattomille työläiskirjailijoille testamenttaamaan huvilaan Helsingin Puistolaan. Otto Varhia heittäytyi 28. marraskuuta 1956 kuorma-auton alle Vanhalla Porvoontiellä Malmin Sepänmäessä ja kuoli. Vapaa Sana sanomalehden 29.11.1956 ilmestyneen uutisen mukaan: "hiekkalastissa oleva kuorma-auto AF-410 nousemassa edellämainittua mäkeä (Sepämäki), kun se luultavasti liukkaan kelin vaikutuksesta liukui tien sivuun iskien kirjailija Varhian katuun. Punaisen ristin sairaalassa voitiin todeta hänen jo kuolleen". Tilastollisen päätoimiston kuolleiden luettelossa Varhian kuolinsyyksi on merkitty liikenneonnettomuus. Digitaaliarkisto: == Teoksia == * Siirtolaislaiva, runoja. WSOY 1941 * Se heittää varjonsa, pienoisromaani. Tammi 1945 * Viesti mereen: antologia Ruotsin uutta runoutta. WSOY 1946 (toim. yhdessä Viljo Kajavan kanssa) == Antologioissa == * Sotatalvi, runovalikoima. Otava 1940 (kokoelman runoilijat Yrjö Jylhä, Arvi Kivimaa, Viljo Kajava, Ragnar Ekelund, Mika Waltari, Lauri Viljanen, Otto Varhia (Otto Suomi)) == Käännöksiä == * Veljeslaulu: runoja puhekuoroille, kokoelma n:o 6, suomentanut Otto Varhia. Sos.-dem. työläisnuorisoliitto, Helsinki 1937 * Hugo Valentin: Legenda juutalaisten maailmanherruudesta. Gummerus 1937 * Kansaa ja graniittia : Helsingin Työväenyhdistyksen historiaa sanoin ja kuvin vuosilta 1884-1944. Helsinki 1944 (nimellä Otto Suomi) * Vapaasunnuntai : valikoima ruotsalaista novellitaidetta, suomentanut Otto Varhia. Työväen sivistysliitto, Helsinki 1944 * Dan Andersson: Miilunvartijan lauluja ynnä muita runoja, toimittanut ja elämäkerrallisella johdannolla varustanut Otto Varhia. WSOY 1948 * Rita von Willebrand: Niin heidän kävi, romaani. Pellervo, Helsinki 1949 == Lähteet == * Suomen kirjailijat tietokanta * Museo24.fi: Otto Varhia. Museo24. * Kivimaa, Arvi : Unessa ja elämässä * Palmgren, Raoul: Kapinalliset kynät ===Viitteet=== Luokka:Suomalaiset työläiskirjailijat Luokka:Itsemurhan tehneet Luokka:Vuonna 1910 syntyneet Luokka:Vuonna 1956 kuolleet
McDonnell Douglas MD-12

McDonnell-Douglas MD-12 oli peruttu laajarunkoinen lentokonehanke 1990-luvun alussa. Se olisi ollut kauttaaltaan kaksikerroksinen poiketen aikakauden suurimmasta Boeing 747 -koneesta, eli rakenteellisesti Airbus A380:n kaltainen. Koneen suunnittelu aloitettiin 1992, ja sen odotettiin olevan kaupallisessa toiminnassa 1997. Edes alustavia tilauksia koneesta ei tullut, ja koko projekti haudattiin jo ennen yhtiön päätymistä Boeingin haltuun. Myöskään Boeing ei ollut kiinnostunut suunnitelmista, koska yhtiö oli aiemmin luopunut omasta Boeing NLA -koneesta. == Tekniset tiedot == MD-12 Luokka:Yhdysvaltalaiset matkustajalentokoneet
Kuusjoki (joki)

Kuusjoki () on pienehkö joki Varsinais-Suomessa. Entinen Kuusjoen kunta on saanut nimensä sen mukaan. Joki saa alkunsa Kuusjoella nykyisen Salon kaupungin pohjoisosissa ja se virtaa länteen. Kuusjoki yhdistyy Vaskion eteläpuolella Vaskionjokeen. Joet muodostavat yhdistyessään Halikonjoen. Kuusjoen suurin sivujoki on siihen pohjoisesta laskeva Kosken alueelta alkunsa saava Viepjoki. Joen valuma-alueesta suuri osa on savitasankoa. Kuusjoen ylittävät lähellä sen suuta seututie 224 ja Kuusjoella yhdystie 2407. == Aiheesta muualla == * Luokka:Salon joet Luokka:Kuusjoki Luokka:Halikonjoen vesistö
Esa Pyöriä

Esa Pyöriä (s. 24. huhtikuuta 1951 KouvolaEdition Tilli) on suomalainen säveltäjä ja sovittaja. Pyöriä on toiminut kanttorina Kotkassa Langinkosken seurakunnassa 1980–1985 ja 1987–1990, Suomenniemellä 1985–1987 sekä Savonlinnassa vuodesta 1990–2015. Kirkon ulkosuomalaistyön turistikanttorina hän toimi Costa Blancan suomalaisessa seurakunnassa Torreviejassa kautena 2017–2018 Turistipapit ja -kanttorit valittu talvikaudeksi 2017–2018 – Katso nimet; Kotimaa.fi 24.4.2017 ja Teneriffalla 2019–2020Kirkon turistityö säästöjen kourissa – uudet talvipapit ja -kanttorit valittu, katso nimet; Kotimaa.fi 17.4.2019. Musiikinjohtajan tutkinnon (puhallinmusiikki) Pyöriä on suorittanut 1986. Vuodesta 1976 alkaen Pyöriä on säveltänyt yksinlauluja, säveltänyt ja sovittanut musiikkia sekakuorolle, nais- ja mieskuoroille, lapsikuorolle, puhallinorkesterille, vaski- ja jousikvartetille, salonkiorkesterille sekä virsisovituksia sinfoniaorkesterille Oopperajuhlien jumalanpalveluksia varten. Esa Pyöriä on säveltänyt liturgista proprium- musiikkia mm. Kirkon keskusrahastolle ja Kirkkohallitukselle, sovittanut ja toimittanut Suomen Lähetysseuralle Kauneimmat hengelliset laulut -lauluvihkonKauneimmat hengelliset laulut : lauluvihko; Finna.fi, kuorokirjan sekä orkesterisovitukset. Hän on säveltänyt joululauluja, hengellisiä lauluja kamarikuorolle, sarjoja jousikvartetille sekä teoksia eri puhallinsoittimille. Pääosan sävellystuotannosta muodostavat yksinlaulut pianon, urkujen tai soitinyhtyeen säestyksellä. Pyöriä on säveltänyt Psalmeja ja muita Raamatun tekstejä, laulusarjoja muun muassa Eino Leinon, Erkki Lemisen, Anna-Maija Raittilan, Anna-Mari Kaskisen ja Mirjami Lähteenkorvan runoihin sekä yksittäisten runoilijoiden tekstejä kuten Uuno Kailas, Aila Meriluoto, Aaro Hellaakoski, Einari Vuorela ja Kaarlo Sarkia. Pyöriän sävellyksiä on palkittu useissa sävellyskilpailuissa. Lisäksi Pyöriä on tuottanut ja sovittanut useita äänilevyjä. Hänen sävellyksiään ja sovituksiaan on kuultavissa lukuisilla äänitteellä. ==Katso myös== * Luettelo Esa Pyöriän sävellyksistä ==Lähteet== * Pyöriä, Esa (1951-); Edition Tilli ===Viitteet=== ==Aiheesta muualla== *Fenno — Suomen Äänitearkisto ry:n levytietokanta 1901–1999 - Musiikkiarkisto Luokka:Suomalaiset säveltäjät Luokka:Vuonna 1951 syntyneet Luokka:Elävät henkilöt
Lintuinfluenssa Vol.1

Lintuinfluenssa Vol.1 on Lapinlahden Lintujen järjestyksessään kymmenes kokoelmalevy. Se sisältää yhtyeen tunnetuimmat kappaleet vuosilta 1985–1994 sekä kaksi uutta kappaletta: singlenä julkaistu "Keski-ikä on syvältä" ja "Perunatorin tyttö". Findance-sivuston aikalaisarviossa Ari-Pekka Kankaanpää kiittää Lintuinfluenssaa onnistuneeksi kokoelmaksi: ”1983 tämä alkoi, ja toivottavasti ei vielä pitkään aikaan pääty, vaikka suomalainen huumori tuntuu elävän murrostilanteessa, jossa ei tapahdu mitään veret seisauttavaa”. Hän antaa albumille arvosanaksi yhdeksän pistettä kymmenestä. == Kappaleet == === CD 1 === # # # # # # # # # # # # # # # # # # === CD 2 === # # # # # # # # # # # # # # # # # # == Lähteet == == Aiheesta muualla == * EMI: Lapinlahden Linnut: Lintuinfluenssa Vol.1 Luokka:Lapinlahden Lintujen kokoelma-albumit Luokka:Vuoden 2006 kokoelma-albumit
Tahitinmonarkki

Tahitinmonarkki (Pomarea nigra) on äärimmäisen uhanalainen Tahitilla Ranskan Polynesiassa elävä varpuslintu. Lajia tavataan vain neljässä laaksossa. Kooltaan tahitinmonarkki on kooltaan noin 15 cm. Aikuinen lintu on väriltään kauttaaltaan musta lukuun ottamatta vaaleaa nokkaa. Nuoret yksilöt ovat vaaleampia. Tahitinmonarkin laulu on monimutkainen huilumainen melodia, kutsuääni on terävä tik-tik-tik. Tahitinmonarkin elinympäristöä ovat metsät 80–400 metrin korkeudessa. Ravintonaan linnut käyttävät hyönteisiä. Tahitinmonarkkikannan kooksi arvioidaan noin 40–45 yksilöä. Suurin kantaan kohdistuva uhka on elinympäristön tuhoutuminen johtuen osaksi muun muassa vieraiden kasvilajien kuten tulppaanitrumpetin (Spathodea campanulata) leviämisestä saarelle. Lisäksi pesiä rosvoavat mustarotat ja ravinnosta kilpailevat punaperäbulbuli (Pycnonotus cafer) ja pihamaina (Acridotheres tristis). == Lähteet == Luokka:Monarkit Luokka:Uhanalaiset linnut
Kristilliset kustantajat

Kristilliset kustantajat ry. on kristillistä kustannustoimintaa harjoittavien kustantajien yhteistyöelin, jonka tavoitteena on edistää kristillistä julkaisutoimintaa ja kristillisten kustanteiden levittämistä. Yhdistys on perustettu 1972 ja siihen kuuluu 14 jäsenkustantamoa. Yhdistys järjestää vuosittain Vuoden kristillinen kirja -kilpailun ja Kristillisen kirjan viikon, jonka aikana kristillistä kirjallisuutta toivotaan pidettävän esillä seurakunnissa, kirjastoissa ja kirjakaupoissa. == Jäsenkustantamot == * Aikamedia * Fontana Media * Herättäjä-Yhdistys * Karas-Sana * Kuva ja Sana * Parikanniemen Ystävät * Perussanoma * Publiva * Päivä Osakeyhtiö * Sley-Media * Suomen Lähetysseura * Suomen Pipliaseura * Uusi Tie * Väyläkirjat Aikasemmin kustantajien joukkoon ovat kuuluneet myös Arkki, Aurinko Kustannus, Data Universum, GP Gospel Productions, Gracevoice, Katharos, Kirjatoimi, Raamattu Kansalle, ja Rukouskustannus. == Katso myös == * Evangelical Christian Publishers Association ==Lähteet== * Kristillisten kustantajien kotisivu === Viitteet === Luokka:Suomalaiset kristilliset järjestöt Luokka:Kustannustoimi
Per-Olof Östrand

Per-Olof Östrand (13. kesäkuuta 1930 Hofors – 26. lokakuuta 1980 Skärholmen) oli ruotsalainen uimari, joka saavutti Helsingin olympialaisissa 1952 pronssia 400 metrin vapaauinnissa ajalla 4.35,2. Seuratasolla Östrand edusti Hofors AIF:ta ja IF Elfsborgia. == Lähteet == Luokka:Ruotsalaiset uimarit Luokka:Ruotsalaiset olympiamitalistit Luokka:Vuonna 1930 syntyneet Luokka:Vuonna 1980 kuolleet
Jehudiel

Jehudiel lasketaan eräissä kristillisissä perinteissä yhdeksi seitsemästä arkkienkelistä. Se mainitaan muun muassa koptilaisissa papyrusliuskoissa. Nimi tarkoittaa ”hän ylistää Jumalaa”. Taiteessa Jehudielin tunnuksia ovat kultakruunu kädessä ja kolmihaarainen ruoska. Jehudielin taivaalliseksi tehtäväksi on mainittu myös taivaan kehien liikuttelu. Enkeleitä tuotannossaan kuvannut Kuutti Lavonen on tehnyt suurikokoisen grafiikkatyön Jehudielista. Se nähdään kahdessa kohtauksessa päähenkilöpariskunnan asunnon seinällä Johanna Vuoksenmaan elokuvassa Nousukausi (2003). Luokka:Arkkienkelit
Antti Uimaniemi

Antti Uimaniemi (s. 30. tammikuuta 1986 Kemi) on uransa lopettanut suomalainen jalkapalloilija, joka edusti viimeisimpänä Ykkösessä pelaavaa FC Honkaa. Hän oli pelipaikaltaan vasen laitapuolustaja, mutta on aiemmin urallaan pelannut myös keskikentällä. Nykyään Uimaniemi toimii Hongan reservijoukkueen fysiikkavalmentajana. Uimaniemen muutettua Kemistä opiskelemaan Rovaniemelle hän siirtyi saman kaupungin jalkapallojoukkueeseen, tuolloin vielä Ykkösessä pelanneeseen Rovaniemen Palloseuraan. Kaudella 2007 Ykkösessä Uimaniemi pelasi erinomaisesti ja oli Kalle Rönkön ohella joukkueen ainoa pelaaja, joka pelasi kaikki ottelut alusta loppuun. Kaudeksi 2008 RoPS nousi Veikkausliigaan. Aiemmin keskikentällä pelanneesta vasenjalkaisesta Uimaniemestä kouliintui RoPSissa vasen laitapuolustaja. Myös toisella RoPS-kaudellaan Uimaniemi pelasi jokaisessa ottelussa avauskokoonpanossa. Lokakuussa 2008 Uimaniemi solmi kaksivuotisen sopimuksen Myllykosken Pallon kanssa ja näin ollen siirtyi kaudelle 2009 MyPan pelaajistoon.Uimaniemi siirtyy MyPaan RoPS. 29.10.2008 Viitattu 30.10.2008 Ensimmäisen liigamaalinsa Uimaniemi teki Vaasan Palloseuraa vastaan 11. syyskuuta 2009.http://www.veikkausliiga.hs.prewise.com/ottelutiedot.asp?id=4436 Hän kuului MyPan runkopelaajiin kahden kauden ajan ja pelasi kahta lukuun ottamatta kaikissa liigaotteluissa. Kausilla 2011-2014 hän pelasi Vaasan Palloseurassa. Kauden 2015 Uimaniemi vietti AC Oulussa, ja sen jälkeen hän liittyi FC Hongan riveihin. ==Lähteet== ==Aiheesta muualla== * Antti Uimaniemi Veikkausliigan sivustolla Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Daniel Bauer

Daniel Bauer (s. 17. lokakuuta 1982, Andernach, Rheinland-Pfalz, Saksa) on uransa lopettanut saksalainen jalkapalloilija. Hän oli pelipaikaltaan keskikenttäpelaaja. Bauer edusti Suomessa Rovaniemen Palloseuraa. Hän tuli Rovaniemelle kaudeksi 2008, mitä ennen hän oli harjoitellut Suomessa oululaisen FC OPA:n riveissä ja pelannut Saksassa 3. Ligaa 1. FC Union Berlinin riveissä. Uutterasti kentällä töitä tekevä Bauer muodosti kaudella 2008 Mika Nurmelan kanssa RoPS:n keskikentän keskustan, tukien hyvin hyökkäyksiä ja pystyen tarvittaessa pelaamaan myös puolustajana. Urheilulehti arvioi ennen kauden 2008 alkua Bauerin Veikkausliigan kahdeksanneksi parhaaksi ulkomaalaispelaajaksi. Loukkaantumiset kuitenkin pilasivat saksalaisen kauden ja Bauer esiintyi vain yhdeksässä Veikkausliiga-ottelussa. Kauden päätteeksi hänestä tuli vapaa pelaaja. Bauer pelasi Saksan 2. Bundesliigassa 26 ottelua Eintracht Trierin joukkueessa kausina 2002–2004. == Lähteet == Luokka:Saksalaiset jalkapalloilijat Luokka:Vuonna 1982 syntyneet Luokka:Elävät henkilöt
Willy Ley

Willy Ley (2. lokakuuta 1906 – 24. kesäkuuta 1969) oli saksalais- amerikkalainen kirjailija ja avaruusintoilija, joka julkaisi monia avaruustekniikkaa ja tähtitiedettä käsitteleviä kansantajuisia teoksia englannin kielellä. Suomessa hänet muistetaan teoksesta Avaruuden valloitus, englanninkielinen alkuteos Conquest of Space, joka on kuvitettu Chesley Bonestellin maalauksilla. Alkujaan Ley luki paleontologiaa, mutta innostui avaruusasioista luettuaan Hermann Oberthin teoksen planeettainvälisistä lennoista. Vuonna 1927 Ley liittyi Saksan rakettiyhdistykseen ja toimitti aktiivisesti sen lehteä Die Raketea. Ley avusti Oberthin kanssa Fritz Langin tieteiselokuvan Matka kuuhun (Frau im Mond) teossa. Rakettiyhdistys hajotettiin 1933, kun Saksan sotilaita alkoi kiinnostaa rakettitekniikka, ja he halusivat sen jäseniä armeijan palvelukseen. Willy Ley pakeni vuonna 1935 pari vuotta aiemmin valtaan nousseita natseja Yhdysvaltoihin, jossa sai kansalaisoikeudet vuonna 1944. Leytä kiinnostivat myös myyttiset eläimet, kuten merikäärme, jeti, yksisarvinen ja kyklooppi. Ley ehti nähdä avaruusajan ensimmäisen vuosikymmenen, jolloin laukaistiin ensimmäinen satelliitti ja luotaimet lensivät Kuuhun, Marsiin ja Venukseen, ja jolloin tehtiin miehitettyjä avaruuslentoja. Ley kuoli hieman alle kuukausi ennen ensimmäistä kuulentoa. ==Willy Leyn kirjoittamia kirjoja== Osittainen luettelo teoksista, jotka ovat kokonaan tai osin Willy Leyn kirjoittamia * * * * * * * * * * * * * * * * * * == Aiheesta muualla == * List of books * History of rocketry * The Willy Ley Collection at the National Air and Space Museum Luokka:Raketti- insinöörit Luokka:Yhdysvaltalaiset kirjailijat Luokka:Vuonna 1906 syntyneet Luokka:Vuonna 1969 kuolleet
Still Loving You

Still Loving You on saksalaisen Scorpions-yhtyeen vuonna 1984 levyttämä kappale albumilta Love at First Sting. Kappaleen on säveltänyt rytmikitaristi Rudolf Schenker ja sanoittanut laulaja Klaus Meine. Omana versionaan sen ovat esittäneet mm. Sonata Arctica, Korpi Ensemble vuoden 2006 albumillaan Trails sekä Suomen vuoden 2007 Idols-kilpailun voittaja Ari Koivunen viimeisessä finaalissa. Scorpionsin albumilla Sting in the Tail on SLY-niminen kappale. Kyseinen kappale on saanut nimensä Still Loving You -kappaleesta (S.L.Y.). Klaus Meine on väittänyt, että Still Loving You -kappaleen aiheuttaman buumin takia vuonna 1985 Ranskassa annettiin parille tuhannelle vastasyntyneelle tyttölapselle nimeksi Sly. Luokka:Scorpionsin kappaleet Luokka:Vuoden 1984 kappaleet
Disponibiliteetti

Disponibiliteetti tarkoittaa ulkoasiainhallinnon virkamiehen vapauttamista virkatehtävistä siten, että hän säilyttää palkkaetunsa ja on velvollinen olemaan käytettävissä. Suomen lainsäädännössä disponibiliteetti tarkoittaa virkamiehen olemista ulkoministerin käytettävissä.Valtion virkamieslain voimaanpanolaki 17 § (756/1986) Käytännössä disponibiliteetti usein (mutta ei aina) tarkoittaa diplomaatin ”hyllyttämistä”, kun hän ei enää ole sopiva hoitamaan tehtäväänsä ulkomailla, mutta hänelle ei ole heti löydettävissä muuta tehtävää. ==Eräitä disponibiliteettiin määrättyjä suomalaisia virkamiehiä== * G. A. Gripenberg Suomen Lontoon-suurlähettilään tehtävästä vuonna 1941. * Herman Gummerus Suomen asiainhoitajan tehtävästä Kiovassa huhtikuussa 1919.Grönholm, Jouko: Myrskyisiä aikoja Dneprin rannoilla Turun sanomat 21. syyskuuta 2008 * Hjalmar Procopé Suomen Washingtonin lähettilään paikalta 1944. * Toivo Heikkilä Suomen Budapestin-asiainhoitajan paikalta lokakuussa 1944.Toivo Heikkilä: Paasikivi peräsimessä, s. 9. Helsinki: Otava, 1965. * Gustaf Idman erikoislähettilään ja täysivaltaisen ministerin tehtävästä Mantšukuossa 6. huhtikuuta 1945. * George Winckelmann Suomen Espanjan-asiainhoitajan tehtävästä 1. kesäkuuta 1945.Suomen Espanjan suurlähetystön historiaa: Suhteita Pyreneillä II - Insidentti ja politiikkaa * Jussi Mäkinen Suomen Wienin-suurlähettilään tehtävästä 1976. * Jaakko Hallama Suomen Moskovan suurlähettilään paikalta.Tuovisen päiväkirjasta väriä UM:n historiaan (Verkkoapila 26. elokuuta 2008 ) == Lähteet == Luokka:Politiikan käsitteet Luokka:Diplomatia
Gentoften kunta

Gentofte on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 74 792 asukasta, ja sen pinta-ala oli 25,6 neliökilometriä. Kunnan keskustaajama on myös nimeltään Gentofte. Kunta kuuluu Hovedstadsområdetin suurkaupunkialueeseen. Se muodostuu seitsemästä alueesta, jotka ovat * Charlottenlund * Dyssegård * Gentofte * Hellerup * Jægersborg * Klampenborg * Ordrup * Vangede Charlottenlundissa toimii kunnanvaltuusto. Metallican rumpali Lars Ulrich on syntynyt Gentoftessa. ==Lähteet== ==Aiheesta muualla== * Gentoften kunnan kotisivut *
Gladsaxen kunta

Gladsaxe on Pääkaupunkialueella Tanskassa sijaitseva kunta. Vuoden 2020 alussa kunnassa oli 69 149 asukasta, ja sen pinta-ala oli 24,9 neliökilometriä. Kunnan keskustaajama on nimeltään Buddinge. ==Ystävyyskunnat== Gladaxenilla on 16 ystävyyskuntaa: * Charlottenburg-Wilmersdorf (nykyään osa Berliiniä), Saksa * Gagny, Ranska * Haabersti, Viro * Klagenfurt, Itävalta * Koszalin, Puola * Minden, Saksa * Narsaq, Grönlanti * Neubrandenburg, Saksa * Pirkkala, Suomi * Renfrewshire, Skotlanti * Ski, Norja * Solna, Ruotsi * Split, Kroatia * Sutton, Englanti * Taitō, Japani * Veszprém, Unkari ==Lähteet== ==Aiheesta muualla== * Gladsaxen kunnan kotisivut *
Olta Boka

Olta Boka (s. 4. marraskuuta 1991) on albanialainen laulaja. Hän edusti maataan tultuaan valituksi tuomariston pisteillä kansallisesta finaalista vuoden 2008 Eurovision laulukilpailussa balladillaan Zemrën E lamë peng. Boka pääsi Euroviisujen loppukilpailuun, jossa sijoittui 17. sijalle. Hän otti osaa aiemmin myös maansa Idols-kilpailuun, jossa ei kuitenkaan päässyt jatkoon. == Lähteet == Luokka:Albanialaiset laulajat Luokka:Albanian euroviisuedustajat Luokka:Vuoden 2008 euroviisuedustajat Luokka:Vuonna 1991 syntyneet Luokka:Elävät henkilöt
Ella Gjømle

Ella Gjømle Berg (s. 29. toukokuuta 1979 Porsgrunn) on norjalainen maastohiihtäjä, joka on erikoistunut sprinttimatkoille. Gjømle kilpaili ensimmäisen kerran aikuisten arvokisoissa Oberstdorfin MM-kilpailuissa 2005, jossa hän sijoittui sprintissä yhdeksänneksi ja 30 kilometrin kilpailussa 36:nneksi. Seuraavan kauden Torinon olympialaisissa hän sijoittui Marit Bjørgenin kanssa sprinttiviestin neloseksi, henkilökohtaisen sprintin kuudenneksi ja kolmenkympin 29:nneksi. Sapporon MM-kisoissa 2007 hän sijoittui sprintissä 21:nneksi. Maailmancupissa Gjømle on voittanut yhden henkilökohtaisen kilpailun: perinteisen sprinttikilpailun Oberstdorfissa kaudella 2005-2006. Lisäksi hän on ollut kolme kertaa Norjan voitokkaassa viestijoukkueessa. Hän on voittanut lisäksi sprinttiviestikilpailun kauden 2006-2007 avauskilpailussa Düsseldorfissa Marit Bjørgenin parina. Viestikisat ja henkilökohtaiset kilpailut mukaan lukien hän on sijoittunut 12 kertaa palkintokorokkeelle. Hän sijoittui kaudella 2005-2006 sprintticupin toiseksi ja kokonaiscupin yhdenneksitoista. Seuratasolla Gjømle edustaa Lyn Ski Clubia. == Lähteet == * Ella Gjømle FIS:n tietokannassa Luokka:Norjalaiset maastohiihtäjät Luokka:Vuonna 1979 syntyneet Luokka:Elävät henkilöt
Silvio Cator

Silvio Cator (9. lokakuuta 1900 – 22. heinäkuuta 1952) oli haitilainen yleisurheilija, jonka päälaji oli pituushyppy. Hän on yhä maansa ainoa yleisurheilun olympiamitalisti ja maailmanennätysurheilija. Cator osallistui olympialaisiin jo Pariisissa 1924 mutta ilman menestystä. Neljä vuotta myöhemmin Amsterdamissa 1928 hän voitti pituushypyssä olympiahopeaa. Myöhemmin samana vuonna hän hyppäsi pituushypyn maailmanennätyksen 793 cm. ==Lähteet== * * * Luokka:Haitilaiset pituushyppääjät Luokka:Haitilaiset olympiamitalistit Luokka:Vuonna 1900 syntyneet Luokka:Vuonna 1952 kuolleet
Niemisen pojat ja naapurin äijä – Suutari Joonaksen iltapäivä, osa II

Niemisen pojat ja naapurin äijä – Suutari Joonaksen iltapäivä, osa II on vuonna 1971 julkaistu lastenmusiikkialbumi, joka on jatkoa Oskari Olematon – Suutari Joonaksen iltapäivä, osa I -albumille sekä tyylillisesti samanlaista musiikkia kuin vuonna 1970 julkaistu levy Iso mies ja keijukainen. Laulut ovat pääasiassa M.A. Nummisen sanoittamia ja säveltämiä. Levyllä esiintyvät laulajat M.A. Numminen, Rauli Badding Somerjoki, Sinikka Sokka, Tuulikki Eloranta sekä Sakari Lehtinen. Laulun Satuja voi uskoo, joo laulaa sekakuoro. Levyn julkaisi Love Records. == Kappaleet == # M.A. Numminen: Opettaja ja lapset kaupungissa (säv. & san. M.A. Numminen) # Sinikka Sokka: Kuka koskaan uskoo satuja? (säv. & san. M.A. Numminen) # M.A. Numminen: Kaupungin kumma lääkäri (säv. & san. M.A. Numminen) # Sakari Lehtinen: Suutari Joonaksen rauhanmarssi (säv. & san. M.A. Numminen) # M.A. Numminen: Kärpänen istui katossa (säv. & san. M.A. Numminen) # Sinikka Sokka: Kenkä voi olla auto (säv. & san. M.A. Numminen) # M.A. Numminen: Joonas taikoi ja taikoi (säv. & san. M.A. Numminen) # Rauli Badding Somerjoki: Kaaleppi Aaltonen (säv. Rauli Somerjoki / san. Jarkko Laine) # M.A. Numminen: Roomeo ja Juulia (säv. M.A. Numminen / san. Jarkko Laine) # Tuulikki Eloranta: Kevät: lehdet tipahtelevat puista (säv. M.A. Numminen / san. Risto Ollila) # Rauli Badding Somerjoki: Ihminen menee kuuhun (säv. Rauli Somerjoki / san. M.A. Numminen) # M.A. Numminen: Ihmisruumiin jäsenet (säv. & san. M.A. Numminen) # Tuulikki Eloranta: Pahan miehen uimaretki (säv. M.A. Numminen / san. Jarkko Laine) # Sekakuoro: Satuja voi uskoa, joo (säv. & san. M.A. Numminen) # Rauli Badding Somerjoki: Kaupungin ja maaseudun lapset (säv. Rauli Somerjoki / san. M.A. Numminen) # Sakari Lehtinen: Unessa tapahtuu kummia (säv. Jani Uhlenius / san. M.A. Numminen) # Rauli Badding Somerjoki: Niemisen pojat ja naapurin äijä (säv. Rauli Somerjoki / san. Jarkko Laine) == CD-julkaisu == Albumi on julkaistu sittemmin myös CD-muodossa. Albumin kappaleita on kuultavissa myös Iso mies ja keijukainen -levyn CD-versiolla. Luokka:Suomalaiset lastenalbumit Luokka:Vuoden 1971 albumit Luokka:Love Recordsin albumit
Täyskäsi

Täyskäsi (California Split) on Robert Altmanin elokuva vuodelta 1974. Elokuva käsittelee peliriippuvuutta. == Juoni == Toimittaja Bill (George Segal) ja tyhjäntoimittaja Charlie (Elliott Gould) tutustuvat pokeripöydän ääressä, ja siitä alkaa kaveruus. He kiertävät pelipaikkoja ja pääasiassa häviävät. Bill velkaantuu ja yrittää pelaamalla saada kokoon velkarahat. Kun voittoputki alkaa, tulos on kädet täynnä rahaa. Charlie haaveilee mitä kaikkea he tekisivät. Mutta Billin olo on tyhjä, ja hän sanoo lähtevänsä kotiin. Charlie jää ihmettelemään. == Näyttelijät == == Vastaanotto == Helsingin Sanomien Mikael Fränti piti elokuvan tv-esityksen alla 1997 Täyskättä yhtenä parhaista peliaiheisista elokuvista. Se on hänestä ”kunnianhimoinen ja vakava, mutta erittäin vapautunut ja irtonainen, joskus riemastuttavakin uhkapelidraama”. == Lähteet == == Aiheesta muualla == * Luokka:Vuoden 1974 yhdysvaltalaiset elokuvat Luokka:Robert Altmanin ohjaamat elokuvat Luokka:Uhkapelielokuvat
William Hogenson

William Peter ”Bill” Hogenson (26. lokakuuta 1884 Chicago – 14. lokakuuta 1965 Chicago) oli yhdysvaltalainen pikajuoksija.Bill Hogenson Bio, Stats, and Results Olympics at Sports-Reference.com Hogenson saavutti St. Louisin olympialaisista 1904 hopeaa 60 metriltä sekä pronssia 100 metriltä ja 200 metriltä. ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1884 syntyneet Luokka:Vuonna 1965 kuolleet
Ruuhensuo

Ruuhensuo on kylä Pudasjärven kaupungissa. Se sijaitsee noin 60 kilometrin päästä koilliseen kaupungin kuntakeskuksesta Kurenalta. Kylältä kulkee Ruuhensuo - Kaunislampi-Rytivaara -reitti Rytivaaran kruununmetsätorpalle. Luokka:Pudasjärven kylät
Oskari Olematon – Suutari Joonaksen iltapäivä, osa I

Oskari Olematon – Suutari Joonaksen iltapäivä, osa I on suomalainen Pekka Jalkasen sävellyksiä sisältävä lastenmusiikkilevy. Sanoituksista ovat vastanneet Eira Stenberg, M. A. Numminen, ja osa tuli Leea Virtasen toimittamasta lastenkulttuurin perinnekirjasta Antti pantti pakana. Albumi julkaistiin vuonna 1971. CD-versio ilmestyi 17. lokakuuta 2007. == Kappaleet == # Päivi Latvala ja Hortto Kaalo: "Ulla ulvoo" # Hortto Kaalo: "Oskari Olematon" # Karoly Garam: "Kivitalo, puutalo" # Tomi Päiväläinen: "Kirppu on jotain niin pientä" # Hortto Kaalo: "Suutari katseli porhoa" # Karoly Garam ja Joonas-kvartetti: "Oskari meni parvekkeelle" # Hortto Kaalo: "Joo, joo, Joonas" # Päivi Latvala: "Yki pyki" # Karoly Garam: "Autolaulu" # Tomi Päiväläinen: "Kuvittelin olevani Tartsan" # Hortto Kaalo: "Yhdessä puistossa" # Marko Putkonen: "Eiran Oskari" # Päivi Latvala: "Kuolemantanssi" ==Lähteet== Luokka:Vuoden 1971 albumit Luokka:Suomalaiset lastenalbumit Luokka:Love Recordsin albumit
Taiteilijan omakuva nuoruuden vuosilta

Taiteilijan omakuva nuoruuden vuosilta (A Portrait of the Artist as a Young Man) on irlantilaisen kirjailijan James Joycen kirjoittama ja vuonna 1916 julkaistu kaunokirjallinen teos. Taiteilijan omakuva nuoruuden vuosilta kertoo Joycen alter egon, Stephen Dedaluksen elämästä. Dedalus esiintyy myöhemmin myös Odysseuksessa. Kirja on viisilukuinen, ja vaikka se on myös omaelämäkerrallinen "muotokuva" nuoresta Joycesta, on se myös taiteellisesti toteutettu kaunokirjallinen teos.Joyce vasta-alkaville ja edistyville s. 78 Kirjasta on mahdollista tunnistaa Joycen itsensä kokemuksia, mutta myös eroja todellisten ja kirjan tapahtumien välillä on. Taiteilijan omakuva nuoruuden vuosilta on rakenteeltaan ja tyyliltään helppolukuisempi kuin Joycen muut pääteokset. Julkaisuaikanaan 1916 se kuitenkin edusti poikkeuksellista kirjallisuuden suuntaa, eikä sen merkitystä täysin ymmärretty. Tyylillisesti Joyce myös käytti joitain perinteisestä realismista poikkeavia kerrontamuotoja, ja hänen aikaisemmasta elokuvakokemuksestaan saattaa johtua esimerkiksi takaumien käyttäminen.Joyce vasta-alkaville ja edistyville s. 60 Alex Matsonin suomennos teoksesta ilmestyi 1946. Matson uusi käännöstä, kun se julkaistiin uutena painoksena Tammen Keltaisessa kirjastossa. H. K. Riikosen mukaan korjattukin versio on "auttamattoman vanhentunut ja sisältää kömmähdyksiä esimerkiksi latinankielisten ilmausten osaltaH. K. Riikonen: Klassikot: käännöksiä ja uusintakäännöksiä, Kiiltomato.net 7.6.2012. Vuonna 2013 ilmestyi Heikki Salojärven uusi suomennos.Janna Kantola, H. K. Riikonen: Käännösten merkitys suomalaiselle modernismille. Teoksessa == Lähteet == * === Viitteet === Luokka:Irlantilaiset romaanit Luokka:Vuoden 1916 kirjat Luokka:James Joycen teokset
Keväällä isä sai siivet

Keväällä isä sai siivet on Tomi Kontion romaani, joka ilmestyi kustannusosakeyhtiö Tammen kustantamana vuonna 2000.Fennica Kirja on nuorille suunnattu romaani ja Austraasia-trilogian ensimmäinen osa. Kirja kertoo kaksosista nimeltä Tomi ja Timo Kokko, jotka asuvat Rastasharjussa. Eräänä päivänä maa alkaa täristä, taivas muuttuu punaiseksi ja heidän isälleen kasvaa siivet. Isä lentää maakuoppaan avautuneeseen taivaaseen. Kukaan ei usko kaksosia heidän kertoessaan tästä, ja jopa poliisi tuntuu epäluotettavalta. Kontio sai romaanistaan Finlandia Junior -palkinnon ja vuonna 2001 Lasten LukuVarkaus -palkinnonKirjasampo: Lasten LukuVarkaus Viitattu 4.9.2024.. Teoksesta otettiin toinen painos vuonna 2007. == Lähteet == == Aiheesta muualla == * Risingshadow.fi: Keväällä isä sai siivet Luokka:Vuoden 2000 kirjat Luokka:Suomalaiset nuorten fantasiaromaanit
Markus Bäckman

Markus Bäckman (s. 1966http://voicechasers.com/database/showactor.php?actorid=10898 ) on suomalainen muusikko, ääninäyttelijä ja dubbauksien ohjaaja. Bäckman on julkaissut muusikkona muun muassa Miesprojekti-yhtyeen kanssa samannimisen levyn (TurCd, 1994)http://www.aanitearkisto.fi/firs2/fi/nimike.php?Id=Miesprojekti sekä sooloalbumit Koska ne huomaa? (Sirppisiipi, 2003) ja Väinön kahvilassa (Nuolilevyt, 2012). Hän on ollut myös yhtenä solistina levyllä Muumiperheen lauluretki, joka voitti lastenlevy-Emman vuonna 2014. Bäckman on sanoittanut runsaasti lauluja, joista tunnetuimmat ovat Petri Laaksosen esittämiä. Vuonna 2005 Katharos oy julkaisi Bäckmanin laulutekstikokoelman Kyyhkysen poika ja janoinen sydän. Hänet tunnetaan myös Paavo Pesusieni -animaatiosarjan Planktonin sekä Nalle Puhin Ihaan suomenkielisinä ääninä. Bäckmanin sarjakuvia ja piirroksia on julkaistu useissa lehdissä. Hän tekee myös mainos- ja multimediaspiikkauksia ja on ollut promospeakerina muun muassa Radio NRJ:llä, Radio Aallossa sekä Nelosella. Koulutukseltaan Bäckman on teologi. == Diskografia == *Miesprojekti (1994) *Koska ne huomaa? (2003) *Väinön kahvilassa (2012) == Julkaisut == *Kyyhkysen poika ja janoinen sydän (Katharos 2005) == Dubbaukset == == Lähteet == == Aiheesta muualla == * * Mikseri.net Luokka:Suomalaiset muusikot Luokka:Suomalaiset ääninäyttelijät Luokka:Ääniohjaajat Luokka:Vuonna 1966 syntyneet Luokka:Elävät henkilöt
John Millington Synge

Edmund John Millington Synge, John M. Synge, J. M. Synge, (16. huhtikuuta 1871 Rathfarnham, Irlanti \- 24. maaliskuuta 1909 Dublin, IrlantiSynge, J. M., Kirjasampo, viitattu ) oli irlantilainen näytelmäkirjailija, runoilija, kirjailija ja kansanperinteen kerääjä. Hänen tunnetuimpiin teoksiinsa kuuluu näytelmä Länsirannan kisapoika eli vihreän saaren sankari (The Playboy of the Western World) vuodelta 1907. Synge kirjoitti realistisia kansankuvauksia ja on Irlannin kirjallisuuden uudistajia. W. B Yeatsin houkuttelemana hän muutti asumaan Aransaarille ja kirjoitti sikäläistä maalaiselämää kuvaavan The Aran Islands. Muutenkin siellä asumisaika vaikutti hänen tuotantoonsa. Hänestä tuli 1904 johtaja Dublinin Abbey-teatteriin, jolle hän kirjoitti näytelmiä. Hän käyttää niissä kansankielistä dialogia. ==Teokset== * Aransaaret (The Aran Islands, 1907), suom. Heikki Salojärvi, Helsinki: Basam Books cop. 2009 ISBN 978-952-5734-43-0 * Poems and Translations, 1909 * Deirdre of the Sorrows 1910 * In Wicklow and West Kerry, 1912 ; Näytelmät * In the Shadow of the Glen, 1903 (suom. Laakson varjo; suomentanut Albert Saloranta, Suomen Teatteriliitto [i.a.]) * Riders to the Sea, 1904 ** Meren uhreja, suomentanut O. Juurikoski, teoksessa: Englantilaisen kirjallisuuden kultainen kirja, toim. Eino Railo, WSOY 1933 digitoituna Projekti Lönnrotissaa (zip) ** Ratsastus merelle: yksinäytöksinen tragedia (Riders to the sea); suomentanut Kalle Heiman, Helsinki: Näytelmäkulma 1990 (Näytelmämoniste) * The Well of the Saints, 1905 (suom. Pyhimysten kaivo, suom. Kalevi Nyytäjä, Yleisradio 1976Pyhimyksen kaivo, finna.fi, viitattu 9.10.2021) * The Playboy of the Western World 1907 Länsirannan kisapoika eli vihreän saaren sankari ** Irlannin hulivilipoika; suom. Leif Forsblom, Helsinki: STL [i.a.] ** Läntisrannan kisapoika; suom. Toivo Wallenius, Suomen Teatteriliitto [i.a.] * The Tinker’s Wedding, 1908 (suom. Kattilanpaikkaajan häät) Synge oli muun muassa James Joycen arvostamia kirjailijoita. s. 14 Joyce esimerkiksi käänsi nuorena erään Syngen näytelmän italiaksi. == Lähteet == Luokka:Irlantilaiset kirjailijat Luokka:Vuonna 1871 syntyneet Luokka:Vuonna 1909 kuolleet
Pahangin sisällissota

Pahangin sisällissota käytiin vuosina 1857–1863 Pahangin sulttaanikunnassa, joka sijaitsee Malakan niemimaalla. Sota alkoi, kun Pahangin sulttaani Bendahara Tun Ali kuoli vuonna 1857. Hänen kaksi poikaansa vaativat kumpikin kruunua itselleen, ja maassa syttyi sisällissota. Vanhin poika, Tun Mutahir sai tukea Johorin sulttaanikunnalta (Pahangin eteläpuolella) ja briteiltä, kun taas toista poikaa Wan Ahmadia tuki Trengganun sulttaanikunta (Pahangin pohjoispuolella) ja Siam. Kaikilla sisällissotaan sekaantuneilla osapuolilla oli omat tavoitteensa. Britit halusivat vähentää Siamin vaikutusvaltaa Malakan niemimaalla. Osapuolten välinen sodankäynti oli lähinnä ryöstöretkiä ja väijytyksiä, mutta linnoitusten lähistöillä käytiin myös isompiakin taisteluita. Brittien sotalaivat löivät 1862 Siamin Wan Ahmadin avuksi lähettämät laivat. Sota päättyi pían sen jälkeen, kun Tun Mutahir kuoli vuonna 1863 ja Wan Ahmad tunnustettiin Pahangin sulttaaniksi. ==Lähteet== * Luokka:Aasian valtioiden sisällissodat Luokka:1800-luvun sodat Luokka:1850-luku Luokka:1860-luku Luokka:Malesian sotahistoria
Thomas McBroom

Thomas McBroom (myös Tom McBroom, s. 17. syyskuuta 1952 Kanada) on kanadalainen golfkenttäsuunnittelija. Hän perusti vuonna 1978 Thomas McBroom Associatesin, jonka johtajana hän toimii. Hän on suunnitellut kenttiä eri puolille maailmaa, eniten Kanadaan, ja Suomeen Kytäjän kenttiä. McBroom on naimisissa ja hänellä on kaksi lasta. == Valmistuneet kentät == ;1980-luku * Garrison, Kingston, Ontario, Kanada – (1985) * Beacon Hall, Aurora, Ontario, Kanada – (1988) * Monterra, Collingwood, Ontario, Kanada – (1989) * Pointe West, Amherstberg, Ontario, Kanada – (1989) ;1990-luku * Deerhurst Highlands, Huntsville, Ontario, Kanada – (1990) * Hockley Valley, Orangeville, Ontario, Kanada – (1990) * Port Carling, Muskoka, Ontario, Kanada – (1991) * Kanata, Ottawa, Ontario, Kanada – (1992) * Deer Ridge, Kitchener, Ontario, Kanada – (1992) * Heron Point, Ancaster, Ontario, Kanada – (1993) * National Pines, Barrie, Ontario, Kanada – (1993) * Ottawa Hunt, Ottawa, Ontario, Kanada – (1993) * Camelot, Ottawa, Ontario, Kanada – (1993) * The Links at Crowbush Cove, Prinssi Edwardin saari, Kanada – (1994) * Langara, Vancouver, Brittiläinen Kolumbia, Kanada – (1994) * Le Géant, Mont-Tremblant, Québec, Kanada – (1995) * Morgan Creek, White Rock, Brittiläinen Kolumbia, Kanada – (1995) * Lake Joseph Club, Muskoka, Ontario, Kanada – (1997) * Timberwolf, Sudbury, Ontario, Kanada – (1998) * Fraserview, Vancouver, Brittiläinen Kolumbia, Kanada – (1998) * Bell Bay, Baddeck, Nova Scotia, Kanada – (1998) * Rattlesnake Point, Copperhead, Oakville, Ontario, Kanada – (1999) * Rattlesnake Point, Sidewinder, Oakville, Ontario, Kanada – (1999) ;2000-luku * Rocky Crest, Muskoka, Ontario, Kanada – (2000) * King's Riding, Aurora, Ontario, Kanada – (2000) * Granite Club, Stouffville, Ontario, Kanada – (2000) * The Algonquin, St. Andrews by the Sea, New Brunswick, Kanada – (2000) * Ussher's Creek, Niagara Falls, Ontario, Kanada – (2001) * Domaine Laforest, Charlevoix, Québec, Kanada – (2002) * Kytäjä, South East Course, Hyvinkää, Suomi – (2003) * Wildfire, Stoney Lake, Ontario, Kanada – (2003) * Royal St. Kitts, Saint Kitts, Saint Kitts ja Nevis – (2004) * Kytäjä, North West Course, Hyvinkää, Suomi – (2004) * Whitewater, Thunder Bay, Ontario, Kanada – (2004) * FireRock, London, Ontario, Kanada – (2004) * Glencarin, Halton Hills, Ontario, Kanada – (2004) * Oviinbyrd, Muskoka, Ontario, Kanada – (2005) * Ambassador, Windsor, Ontario, Kanada – (2005) * The Raven at Lora Bay, Thornbury, Ontario, Kanada – (2006) * Memphremagog Golf Club, Magog, Québec, Kanada – (2007) * Tower Ranch Golf Club, Kelowna, Brittiläinen Kolumbia, Kanada – (2007) * Tobiano, Kamloops, Brittiläinen Kolumbia, Kanada – (2007) == Aiheesta muualla == * Kotisivu * McBroomin mietteitä Kytäjästä * McBroom Kytäjän sivuilla Luokka:Kanadalaiset henkilöt Luokka:Golf Luokka:Vuonna 1952 syntyneet Luokka:Elävät henkilöt
Mike Norris

Mike Norris (s. 1963) on yhdysvaltalainen elokuvanäyttelijä. Hän esiintyi muun muassa Renny Harlinin ohjaamassa elokuvassa Jäätävä polte. Hänen isänsä Chuck Norris ja veljensä Eric Norris ovat myös elokuvanäyttelijöitä. Setä Aaron Norris on tuottaja. == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1963 syntyneet Luokka:Elävät henkilöt
Galilei ja kadonneet lelut

Galilei ja kadonneet lelut oli suomalainen Yle TV2 -kanavalla vuosina 1996–1997 esitetty 3D-animaatiografiikalla luotu televisio-ohjelma. Ohjelma oli suunnattu lapsille, joiden piti ratkaista lelukoira Galilein kanssa erilaisia tehtäviä. Ohjelmaan osallistuttiin puhelimella, ja jokaiseen ohjelmaan valittiin neljä lasta. Galilein äänenä ohjelmassa oli Jyrki Tamminen. Myöhemmin tehtiin ohjelmaan liittyvä Galilein tehtäväluu, jossa Galilei-koira arvuutteli televisiokatsojien kanssa erilaisia tehtäviä. Näitä esitettiin Yle TV2:n Pikku Kakkosessa vuosina 1998–1999 ja 2005. ==Juoni== Keltainen lelukoira Galilei ystävineen asuvat Kadonneiden lelujen saarella, jossa asuvat kaikki hylätyt lelut. Asukkaiden elämä on yleensä rauhaisaa. Heidän elämäänsä häiritsee paha ja ilkeä Velho sekä hänen apurinsa kissa Miau, joka oli alun perin myös saaren asukas, mutta Velho nappasi hänet ja taikoi apurikseen. Velhon tavoitteena on saada lisää leluja saarelta, joista hän tekisi apureitaan. ==Ohjelman kulku== Jokainen ohjelma kulki samalla kaavalla: Ohjelman alussa Galilei ystävineen viettää elämää Kadonneiden lelujen saarella, kunnes ilkeä Velho saapuu saarelle ja nappaa yhden saaren asukkaista matkalaukkuunsa. Galilei-koira ja hänen apurinsa, liikkuva peltitölkki Safka lähtevät takaa-ajoon Velhon perään. Kun Galilei ja Safka lähestyvät, Velho käyttää taikalasersädettään hidastaen heidän matkaansa. Matkan aikana ystävät kohtaavat henkilöitä, jotka antavat heille tehtäviä ratkaistavaksi, ennen kuin he pääsevät jatkamaan matkaa. Tehtäviä tulee matkan aikana neljä kappaletta ja jokainen pitää ratkaista, että matka jatkuisi. Ohjelman lopussa ystävät saavat Velhon kiinni ja kaksinkamppailun jälkeen he saavat leluystävänsä takaisin. ===Matkan aikana tehtäviä antavat henkilöt=== # Robotti-Hopotti # Tietäjä # Lentokala # Kyösti Kallio == Rooleissa == Suomenkieliset äänet: Roolit: Jyrki Tamminen Galilei Eriikka Magnusson Kertoja, Kadonneet lelut Pekka Salo Velho Ola Tuominen Robotti-Hopotti, Tietäjä, Laulava Lentokala, Kyösti Kallio ==Tietokonepelit== Mediayhtiö Sansibar Oy julkaisi televisio-ohjelmaan liittyvät tietokonepelit: Galilei ja kadonneet lelut vuonna 1997 ja Galilei 2: Seikkailujen saari vuonna 2000. ==Lähteet== Luokka:Lastenohjelmat Luokka:Yle TV2:n televisio-ohjelmat Luokka:1990-luvun piirrossarjat
John Hunter (Uusi Etelä-Wales)

John Hunter (29. elokuuta 1737–13. maaliskuuta 1821) oli Royal Navyn upseeri ja kolonisaation hallintoviranomainen, joka toimi Arthur Phillipin seuraajana Australian Uuden Etelä-Walesin kuvernöörinä 1795–1800. Hän oli järjestyksessä toinen Uuden Etelä-Walesin kuvernööreistä. Hunter syntyi Leithissä, Skotlannissa 1737. Hänen isänsä William Hunter oli kauppalaivan kapteeni. Hänen äitinsä oli J. Drummondin tytär. Ollessaan poika, Hunter lähetettiin Lynniin elämään enonsa kanssa. Siellä, kuten myös Edinburghissa, hän sai oman aikansa klassisen koulutuksen. Hunter lähetettiin Edinburghin yliopistoon, josta hän lähti lyhyen ajan kuluttua ryhtyäkseen kapteenin palvelijaksi laivastossa. Hunter ylennettiin luutnantiksi 1780. Ensimmäisen laivaston valmistelujen aikaan Hunterista tehtiin HMS Siriuksen kakkosmies. Aluksen kapteeni oli uudesta siirtomaasta, Uudesta Etelä-Walesista, vastuussa oleva Arthur Phillip. Hunter johti Parramatta Riverin tutkimusretkeä vuoden 1788 alussa. Retki oli merkittävä, sillä 5. helmikuuta 1788 tapahtunut yhteydenotto Wangal-klaaniin saattoi olla ensimmäinen yhteydenotto brittiläisten ja maan alkuperäisten asukkaiden välillä. Hunter palasi Englantiin 1792, mutta Arthur Plillipin erottua kuvernöörin tehtävistään Uudessa Etelä-Walesissa heinäkuussa 1793, haki Hunter vapautunutta asemaa itselleen. Hunter nimitettiin Uuden Etelä-Walesin uudeksi kuvernööriksi tammikuussa 1794, mutta useiden viivästysten vuoksi hän ei päässyt purjehtimaan ennen helmikuuta 1795. Hunter matkusti HMS Reliancella ja saapui Sydneyyn 7. syyskuuta 1795. == Lähteet == Luokka:Brittiläiset amiraalit Luokka:Australialaiset poliitikot Luokka:Vuonna 1737 syntyneet Luokka:Vuonna 1821 kuolleet
The Royal and Ancient Golf Club of St Andrews

frame|Klubitalo kuvassa vasemmalla. The Royal and Ancient Golf Club of St Andrews (lyh. The R&A;) on maailman kolmanneksi vanhin golfklubi, joka toimii St Andrewsin kaupungissa Skotlannissa. Klubi perustettiin vuonna 1754 nimellä Society of St Andrews Golfers, mutta nimi muuttui vuonna 1834 The Royal and Ancient Golf Club of St Andrewsiksi. St Andrewsissa on yhteensä seitsemän kenttää, joista vanhin, The Old Course on yksi maailman kuuluisimmista kentistä. Se on myös ollut useasti British Openin pelipaikkana. Old Coursen väylällä 17 sijaitsee maailman kuuluisin hiekkaeste; The Roadhole Bunker. Monet turistit haluavat ottaa kuvia itsestään ja seurastaan Roadhole Bunkerissa. == Kentät == *The Old Course *The New Course *The Jubilee Course *The Eden Course *The Strathtyrum Course *The Balgove Course *The Castle Course == Lähteet == == Aiheesta muualla == *Kotisivut Luokka:Golfkentät Luokka:Yhdistyneen kuningaskunnan golf Luokka:Skotlannin urheilupaikat Luokka:Fifen rakennukset ja rakennelmat Luokka:Fifen urheilu Luokka:St Andrews
David Coburn

David Coburn (s. 31. lokakuuta 1969 Los Angeles, Kalifornia) on yhdysvaltalainen elokuva- ja ääninäyttelijä sekä laulaja, joka on esiintynyt muun muassa Renny Harlinin läpimurtoelokuvassa Jäätävä polte vuonna 1985. == Aiheesta muualla == * Luokka:Vuonna 1969 syntyneet Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Elävät henkilöt
John Hunter

John Hunter voi tarkoittaa seuraavia henkilötä: * John Hunter, Uuden Etelä- Walesin kuvernööri (1737–1821) * John Hunter, kirurgi ja anatomi (1728–1793) * John Hunter, brittiläinen arkkitehti ja luonnonsuojelija (1932–2005) * John Hunter, Kimberleyn ja Kurumanin entinen piispa (1897–1965) * John Hunter, kanadalainen poliitikko (s. 1909) * John Hunter, uusiseelantilainen soutaja (s. 1943) * John Hunter, skotlantilainen jalkapalloilija (1878–1966)
Arlbergin rautatietunneli

Arlbergin rautatietunneli () on 10 648 metriä pitkä rautatietunneli Itävallan länsiosassa Tirolin St. Antonin ja Vorarlbergin Langen am Arlbergin välillä alittaen Arlbergin vuorijonon Alpeilla. Tunnelin rakentaminen alkoi vuonna 1879 ja se avattiin liikenteelle 21. joulukuuta 1884. Tunnelissa oli alkujaan vain yksi raide, mutta läpikulkevan liikenteen määrä kasvoi niin, että toinen raide avattiin 15. heinäkuuta 1985. Luokka:Rautatietunnelit Luokka:Itävallan rautatiet Luokka:Sankt Anton am Arlberg Luokka:Vorarlberg
Skruf Snus

Skruf Snus AB on brittiläisen Imperial Brandsin omistama ruotsalainen nuuskanvalmistaja. Skruf Snus AB:n perustivat Jonas Engwall ja Adam Gillberg vuonna 2002. Skruf lanseerattiin Norjassa vuonna 2004 ja merkki nosti siellä markkinaosuutensa nopeasti neljään prosenttiin. Imperial Tobacco (nyk. Imperial Brands) laajentui nuuskamarkkinoille vuonna 2005 ostamalla osuuden Skruf Snus AB:sta. Heinäkuussa 2008 Imperial Tobacco ilmoitti lunastavansa loputkin Skrufin osakkeista. Alun perin vain Skruf-tuotemerkin alla valmistettujen tuotteiden (esim. Skruf Xtra Stark, Skruf Stark White) lisäksi yhtiö lanseerasi vuonna 2006 halvemman hintaluokan Knox -nuuskatuotteet. == Lähteet == == Aiheesta muualla == * Skruf Luokka:Nuuskamerkit
Ihmisiä kuolee!

Ihmisiä kuolee! on Rytmihäiriön vuonna 1990 julkaistu toinen EP-levy. Ihmisiä kuolee! oli kaikkien aikojen ensimmäinen Spinefarm Recordsin julkaisema äänite. Levy on musiikillisesti nopeatempoista, raskasta ja aggressiivista hardcore punkia. Ihmisiä kuolee!-EP julkaistiin alun perin vain vinyylinä, mutta kappaleet on julkaistu CD-muodossa vuonna 2003 ilmestyneellä kokoelmalevyllä Surman vuodet. Levyn nimikappale ”Ihmisiä kuolee!” julkaistiin uudelleenäänitettynä versiona Rytmihäiriön vuonna 1991 ilmestyneellä debyyttialbumilla Surman siipien havinaa. == Kappaleet == Kaikki kappaleet säveltänyt, sanoittanut ja sovittanut Rytmihäiriö. # # # # # == Kokoonpano == * Pate – laulu * Tuukka – kitara * Nastis – kitara * Ande – bassokitara * Otto – rummut == Aiheesta muualla == * * Luokka:Vuoden 1990 EP:t Luokka:Rytmihäiriön albumit
Vanity/Nemesis

Vanity/Nemesis on sveitsiläisen metalliyhtye Celtic Frostin viides studioalbumi, joka julkaistiin vuonna 1990. Levyllä Celtic Frost palasi takaisin thrash metaliin, mutta siitä huolimatta se ei ole yhtä suuresti arvostettu kuin yhtyeen kolme ensimmäistä albumia. == Kappaleluettelo == # "The Heart Beneath" – 3:28 # "Wine in My Hand (Third from the Sun)" – 3:24 # "Wings of Solitude" – 5:14 # "The Name of My Bride" – 2:58 # "This Island Earth" – 4:18 # "The Restless Seas" – 5:10 # "Phallic Tantrum" – 2:50 # "A Kiss Or a Whisper" – 4:31 # "Vanity" – 3:02 # "Nemesis" – 5:57 # "Heroes" – 1:15 # "A Descent to Babylon (Babylon Asleep)" – 5:52 == Kokoonpano == * Tom G. Warrior - kitarat, laulu * Martin Eric Ain - basso * Curt Victor Bryant - kitarat * Stephen Priestly - rummut == Aiheesta muualla == * * Luokka:Vuoden 1990 albumit Luokka:Celtic Frostin albumit
Lakit

Lakit (lakiksi лак, venäjäksi лакцы) ovat kansa, josta suurin osa elää Dagestanin keskiosan vuoristoalueella. Heitä on noin 156 500 henkeä. joista noin 140 000 asuu Dagestanissa. 1940-luvulla osa heistä asutettiin Dagestanin tasankoalueelle korvaamaan alueelta pois siirrettyä tšetšeeniväestöä. Lakit puhuvat lakin kieltä, joka kuuluu pohjoiskaukasialaiseen kieliryhmään. Lakin kieltä kirjoitettiin arabialaisin kirjaimin 1920-luvulle asti, jolloin siirryttiin latinalaiseen kirjaimistoon, mutta 1930-luvulla vakiintuivat kirjoittamisessa kyrilliset aakkoset. Luokka:Dagestanin etniset ryhmät Luokka:Kaukasialaiset kansat
Kepler (Kuun kraatteri)

Kepler on tähtitieteilijä Johannes Keplerin mukaan nimetty kraatteri Kuun pinnalla Oceanus Procellarumissa. Kraatterin läpimitta on 29,49 kmGazetteer of Planetary Nomenclature, syvyys 2,6 km. Kraatterilla on 300 km:n pituiset vaaleat sädeviirut, joiden ansiosta se erottuu selkeästi tummasta "merestä" eli laavatasangosta. Kraatterin sijainti on 8,1° P, 38,0° L. == Lähteet == Luokka:Kuun kraatterit
Tabasaranit

Tabasaranit ovat kansa, joka elää pääosin Dagestanissa. Heitä on noin 200 000 (2011) henkeä. Tabasaranit puhuvat tabasaranin kieltä. Heidän kulttuurinsa on hyvin samanlainen samalla alueella asuvien lezgien kanssa. Suurin osa heistä on sunnamuslimeja. == Lähteet == Luokka:Dagestanin etniset ryhmät Luokka:Kaukasialaiset kansat